**П Р Е Д Н А Ц Р Т**

На основу члана 15. Закона о Управи за индиректно опорезивање (''Службени гласник БиХ", број 89/05) и члана 61. став 2. Закона о управи ("Службени гласник БиХ", бр. 32/02, 102/09 и 72/17), директор Управе за индиректно опорезивање доноси

**У П У Т С Т В О**

**О ДОПУНИ УПУТСТВА О ПОЈЕДНОСТАВЉЕНОМ**

**ЦАРИНСКОМ ПОСТУПКУ ПО ФАКТУРИ**

**Члан 1.**

У Упутству о поједностављеном царинском поступку по фактури (''Службени гласник БиХ'', бр. 10/23 и 80/24) у Прилогу 1. (Списак робе за поједностављени поступак по фактури) из члана 8. врши се допуна како гласи:

"под тачком 1. ПОСТУПАК ИЗВОЗА (члан 7. став (1) тачка а) овог упутства), иза редног броја 52. додаје се нови редни број 53. који гласи:

|  |  |  |
| --- | --- | --- |
| 53. | Резервоари од гвожђа или челика за било који материјал (осим компримованих или течних гасова) запремине веће од 300 литара, са облогом или без облоге или топлотне изолације, који нису опремљени механичким ни термичким уређајима: - за чврсте материјале | 7309 00 90 00 |

**Члан 2.**

Ово упутство ступа на снагу наредног дана од дана доношења и објављује се у ''Службеном гласнику БиХ''.

Миљка Кутић, израдила преднацрт упутства\_\_\_\_\_\_\_\_\_\_\_\_\_

Име и презиме и параф шефа Одсјека за царинске поступке

Владимир Драгичевић\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име и презиме и параф помоћника директора за Сектор за царине

**Д И Р Е К Т О Р**

Број: 01-02-2- \_\_\_\_\_\_\_\_\_\_\_\_ /25

Бања Лука, \_\_\_\_\_\_ 2025. године **Др Зоран Тегелтија**

**О б р а з л о ж е њ е**

**уз преднацрт Упутства о допуни Упутства о**

**поједностављеном царинском поступку по фактури**

**Правни основ и разлози за доношење**

Правни основ и надлежност Управе за индиректно опорезивање за доношење Упутства о допунама Упутства о поједностављеном царинском поступку по фактури произилази из члана 15. Закона о Управи за индиректно опорезивање ("Службени гласник БиХ", број 89/05) и члана 61. став 2. Закона о управи ("Службени гласник БиХ", бр. 32/02, 102/09 и 72/17).

Поједностављени поступак по фактури регулисан је чланом 88. Закона о царинској политици у Босни и Херцеговини ("Службени гласник БиХ", број 58/15) и одредбама члана 184., чл. 186. до 191., чл. 198. до 200., чл. 216. и 220. Одлуке о спровођењу Закона о царинској политици у Босни и Херцеговини ("Службени гласник БиХ", бр. 13/19, 54/19, 21/20, 47/21, 49/21, 4/22, 23/22 и 6/23), којим одредбама је прописано да, ради поједностављења царинских формалности и поступака, а уз обезбјеђење правилног спровођења поступка, царински орган може, у случајевима и на начин прописан наведеном одлуком, одобрити да неки од трговинских или службених докумената приложених уз захтјев за стављање робе у царински поступак замијени царинску декларацију у писаној форми.

Управа за индиректно опорезивање донијела је Упутство о поједностављеном царинском поступку по фактури (''Службени гласник БиХ'', бр. 10/23 и 80/24), у којем су у његовом Прилогу 1., уз одређену сарадњу са пословном заједницом (привредне коморе и привредни субјекти), наведене робе које се могу извозити и увозити по поједностављеном царинском поступку по фактури.

Након ступања на снагу Упутства о поједностављеном царинском поступку по фактури, привредни субјектизатражили су допуну списка робе за 7309 00 90 00 (Резервоари од гвожђа или челика за било који материјал (осим компримованих или течних гасова) запремине веће од 300 литара, са облогом или без облоге или топлотне изолације, који нису опремљени механичким ни термичким уређајима: - за чврсте материјале), пошто се ради о лакопрепознатљивој роби коју је лако идентификовати на граничном прелазу како у погледу врсте робе тако и у погледу сврставања по наведеној тарифи.

У вези наведеног приједлога, сагледано је да је за предметну робу, са аспекта њене трговачке врсте, тарифног сврставања и других царинских питања, могуће спроводити поједностављени царински поступак извоза по фактури, те да обим њеног извоза оправдава употребу наведеног поједностављења које може увелико олакшати пословање привредних субјеката.

Из изнијетог припремљен је преднацрт *Упутства о допуни Упутства о поједностављеном царинском поступку по фактури,* којим се за предње наведену робу за извозни поступак врши допуна Прилога 1. (Списак роба за поједностављени поступак по фактури) предметног упутства.

Преднацрт Упутства о допуни Упутства о поједностављеном царинском поступку по фактури усклађен је са Јединственим правилима за израду правних прописа у институцијама Босне и Херцеговине (''Службени гласник БиХ'', бр. 11/05, 58/14, 60/14, 50/17, 70/17 и 10/21).

**Финансијска средства за спровођење Упутства о допуни Упутства о поједностављеном царинском поступку по фактури**

За спровођење овог упутства нису потребна додатна финансијска средства.

Бања Лука, 27.05.2025. године УПРАВА ЗА ИНДИРЕКТНО ОПОРЕЗИВАЊЕ